Tarbimise struktuuris (vt. tabel 14) kahanes toidu osatähtsus. Ehkki eluasemekulude osa kogutarbimises kasvas kiiremini kui 1994. aastal, jäi perede endi poolt eluasemele tehtud kulutuste kasv siiski tunduvalt madalamaks aasta jooksul toimunud eluasemehindade tõusust. Oma osa etendasid siin vaestele peredele antavad eluasemetoetused, mida hakati rakendama 1994. aastal.